Държавен вестник, бр. 20, 2021 г., стр. 127

БРОЙ  20	
Д Ъ Р Ж А В Е Н  В Е С Т Н И К 	
СТР.  127  
разходите на ЕИБ за финансиране: ще бъдат покрити пропорционално от всички 
Вносители; 
 
- 
(iv) Не се разрешава теглене от механизма за ликвидност за покриване на 
посочените по-горе разходи. 
 
За оперативното управление на тези плащания, първоначално ще бъде запазена част от 
общите вноски като буфер за покриване на разходите и разноските.  
Не се допуска прибягване до механизма за ликвидност или до разпоредбите за обезщетение 
съгласно Споразумението за принос за Такси за управление и Такси за възстановяване, 
поради което ЕИБ не прибягва до Вноските за покриване на недостиг на Таксите за 
управление и Таксите за възстановяване. Също така, ако част от Таксите за управление и 
Таксите за възстановяване останат неплатени съгласно определената последователност, 
когато се разпределят в края на всяко тримесечие, такива неплатени суми ще бъдат 
прехвърлени към следващото тримесечие (и т.н.), като ще бъдат дължими и платими през 
следващото тримесечие (и т.н.), следвайки същия ред на плащане. 
 
Разходи и такси, които трябва да бъдат платени от Вносителите в съответствие с 
общите принципи по-горе и последователността по-долу 
 
Разходи за финансиране: 
Разходите за финансиране включват лихви, определени в размер на:  (i) тримесечен EURIBOR 
за операции в евро или тримесечен X-ibor за други операции, плюс (ii) спред (който може да 
бъде положителен или отрицателен брой базисни пунктове), изчислен съгласно стандартната 
методология на ЕИБ за ценообразуване при възстановяване на разходите на ЕИБ за 
финансиране на капиталовите пазари и административните ѝ разходи, приложима за този вид 
операции – като (i) и (ii) са с долна граница нула. 
 
Такса за управление: означава годишната такса за управление от датата на подписване на 
първото Споразумение за принос до 31 декември 2037 г., която се плаща на ЕИБ и ЕИФ от 
Фонда („Такса за управление“) и е равна на до 0,5 (до нула цяло и пет десети) % от сбора на 
ангажираните суми по операциите, при спазване на общ таван от две цяло и пет десети (2,5) % 
от Общия размер на вноските.  
 
Ангажирани суми означава съвкупността от сумите, ангажирани от ЕИБ или ЕИФ във връзка с 
операции, подписани от ЕИБ или ЕИФ за сметка на Фонда, които са дължими (с изключение на 
всички неизплатени просрочени или отменени суми). Ангажираните суми не се намаляват в 
случай на провизиране за загуби или намаляване на пазарната стойност поради колебания в 
пазарната стойност на съответните експозиции. 
Това ниво на таксите е изчислено на базата гарантиране покриването на разходите на ЕИБ и 
възнаграждението на ЕИФ в съответствие със законовите изисквания. 
 
Таксата за управление се изчислява така, сякаш всички Вносители са се ангажирали към 
датата на първото Споразумение за принос. 
 
Правни, одитни, консултантски и подобни разноски 
Включват разходите, таксите и разноските на външните адвокати, одитори, консултанти на ЕИБ 
и ЕИФ (включително в контекста на структурирането на фонда и осъществяването на 
трансакциите и операциите във връзка с Фонда) и подобни разходи, такси и разноски 
(включително разходи, такси и разноски за покриване на инвестиционните такси и разходи за 
инвестиране на Паричното салдо). 
 
Такса за възстановяване 
ЕИБ и ЕИФ начисляват на Фонда фиксирана такса за възстановяване за операции, за които е 
необходимо на ЕИБ или ЕИФ да бъдат възстановени суми, или в случай, че те прилагат 
преструктуриране. Таксата за възстановяване се изчислява в размер на 1% от изплатените, но 
невъзстановени суми, при обща горна граница от нула цяло и пет десети (0,5) % от Общия 
размер на вноските.